《二郎神 春日怀两姑》
清代·范贞仪

雕阑闲倚，垂绣幕、重门幽静。记玉子频敲，杏钗戏赌，笑看春风鬓影。

踏遍苍苔浑似梦，只掐着、花须思省。任蝶翅轻盈，莺簧娇脆，总添幽恨。

愁凝。遥天目断，飞琼音信。怕别绪牵萦，愁丝团绕，惹得香肌瘦损。

燕子多情，画梁幽处，重整旧巢香沁。望画舸、何日归来，应唤得春风醒。

作者简介：清江苏如皋人，字芳筠，号一柏。贡生高佩兰妻。女红之暇，潜心经史，时有女中颜、闵之目。有《愁丛集》。